Gus je veľký pyrenejský horský pes s ešte väčšou zodpovednosťou – chráni farmu svojej paničky Esperanzy pred útokmi kojotov a líšok. Ako strážne plemeno svoje povinnosti zbožňuje, rovnako ako zaslúžený oddych na voňavej tráve pod šírym nebom. No nie vždy sa mal tak dobre.Predtým, ako ho Esperanza zachránila zo šrotoviska, bol celé dni priviazaný na reťazi. Dodnes ho pri spomienke na tie dni strasie. Asi preto si hneď vytvorí silné puto s dvanásťročným Diegom, ktorý na farmu zavíta počas prázdnin. Diego je mimoriadne tichý a Gus z neho cíti zvláštny strach, hoci mu u jeho tety a jej dcéry Cloe nič nehrozí. Keď si Gus vážne poraní nohu, Diego s otcom si ho vezmú k sebe do kolového domu na pobreží. Gus rýchlo pochopí, že Diego potrebuje priateľa rovnako ako ovce ochrancu, no ak si nedá pozor na štekanie a neúnavné hliadkovanie, môže o svojho chlapca prísť. A ak nedokáže ochrániť farmu ani Diega, kam potom bude patriť?